Bōmbaj (hindi a marathi मुंबई, trl. "Muṁbaī", trb. "Mumbaj"; ang. "Mumbai"; do 1995 hindi बम्बई/बॉम्बे, trl. "Bambaī"/"Bômbe", trb. "Bambaj"/"Bombe", ang.) – stolica indyjskigo stanu Maharashtra, pouožōno na wyspie Salsette, na Mořu Arabskym. Podug nojnowšych danych, we mieście tym miyško 17 mln mieškańcōw a je 6. co do ličby mieškańcōw metropoljōm na świecie. Wroz s miastōma satelitarnymi twoři wielgo kōnurbacyjo miejsko. Dziynki naturalnymu portowi je to tyž nojwiynkšy port zachodnich Indji. Je to tyž wielgi ôstřodek finansowy. Siedziby sam majōm lične banki, (m.in. Reserve Bank of India), geuda (Bombay Stock Exchange) a lične indyjske firmy i korporacyje. Dziynki tymu, aže poźōm žycia je sam wyžšy niž inkšych tajlach kraju, přićōngo uōn imigrantōw s coukich Indji a coukij Azyje Poúedniowyj. Bez taki ukuod řečy miešajōm sie sam nojrōžnijše kultury, religie a tradycje. Miasto čynsto je nazywane Bollywoodym, gdyž je to stolica indyjskij kinōmatōgrafije. Tutejše wytwōrniy produkujōm ročniy nojwiyncyj filmōw na świecie. Indyjsko nazwa pochodzi ôd miejscowyj hinduskij bōgini "Mōmba". We XVI w. Portōgalčyki nazwali to miasto "Bom Bahia" co ôznočo "Dobro Zatoka". Brytyjčyki podčas swojij kolōnizacyji Indji zmiynili miano miasta na "Bombay". Ôficyjolno zmiana miana nastōmpiua we 1995, nale miano "Bōmbaj" nadal je powšychniy užywane na Zachodzie. Wielge korporacyje tyž niy zmiyniuy swojich mian s "Bōmbay" na "Mōmbai".